روچ ءِ برانزاں گلزمین ءَ ھون ءِ رنگ ءَ زاھراں
 جنگلے مانکشتگ چمانی آس ءُ انگران
 کاروان جنزیت منزل راھے ءَ پد گوانک جنت
 دمبرنتیں پاد ءِ ارواہ ھمسپر مئے دمبراں
 تج زھیراں باتن ءَ را چاریں نیماں پوشتگ
 آکبت جیڑاں ھیالے یک دمے ءَ سرگراں
 ھاک ءِ ھوناں جانشودیں سرڈگار ءِ ہر دمگ
 چمان شانکاں پہ ندارگ مردم اَنت ءُ سنگراں
 ترانگانی مکتب ءَ پولیت گشے کہ مردمے
 اندری مارشت زرد ءِ روک بنت ءُ انسراں
 ارس نودی جیڑگے اکرم پہ سوگاتیں دلاں
 چاڑے ءَ شنر اِت ھیال ءِ ھیر درنزیں رھسراں
 اکرم ھیال